雖然佢又係西班牙足球代表隊成員，但係法比加斯嘅國家隊生涯係喺青年隊開始。芬蘭主搞嘅2003年世少盃，佢雖然打中場，但做咗神射手，重俾人投票選佢係賽事最勁球員。西班牙係決賽輸咗畀巴西，只係得亞軍。法比加斯係之後嗰年歐洲少年國家盃，帶住西班牙隊，點知又係得亞軍，法比加斯做咗賽事嘅黃金球員。